Sanch II de Castiella s'alió con o suyo chirmán Alifonso VI de Leyón y entre os dos conquistoron Galicia a mans d'o suyo chirmán chicot, García I de Galicia. Sancho II, no contento con Castiella y a metat d'o Reino de Galicia, ataca a o suyo chirmán y ocupa Leyón con l'aduya d'o Cit. Gracias a la suya chirmana Urraca, en a  ciudat de Zamora se refuchia a mayor parti d'o exercito leyonés, a o que Sanch asedia pero a on o rei castellán ye asasinato o 1072 por o noble leyonés Vellido Dolfos, retirando-se as tropas castellanas. D'ista traza Alifonso VI de Leyón recuperó tot o territorio, gubernando como rei de Leyón, Castiella y Galicia. Ista ye a segunda unión d'os reinos de Leyón y Castiella, manimenos, continan existindo dos reinos diferenciatos.